**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

 **КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2021-жылдын 29-марты № 13-8-2 Майлуу-Суу шаары**

**Майлуу-Суу шаарынын 2020-жылдагы жергиликтүү бюджетинин аткарылышын бекитүү жөнүндө**

Майлуу-Суу шаардык Кеңеши 2020-жылы шаардын киреше бөлүгүнө, атайын каражат жана республикалык бюджеттен түшкөн расмий трансферттер менен бирге 80 350,8 миң сом түшкөндүгүн же башкача айтканда такталган планга салыштырмалуу 97,9% ды түзгөндүгүн белгиледи. Бюджеттин чыгаша бөлүгү 757 29,0 миң сомду түзгөн же такталган планга салыштырмалуу 86,1% ды түзөт.

Отчеттук мезгилдин ичинде республикалык бюджеттен түшкөн максаттуу трансферттер 30 348,8 миң сомду түзгөн, анын ичинде:

* 844,9 мин сом айлык маяанасы МОП;
* 235,9миң сом статистика адисин каржылоо;
* 29 100,0 миӊ сом жылуулук энергиясына тѳлѳм;
* 168,0 мин сом жакыр үй-бүлөлөргө материалдык жардам;

Бюджеттик мекемелердин 2021-жылдын 1-январына болгон кредитордук карызы 44 22,0миң сомду түздү, анын ичинде коммуналдык кызмат көрсөтүүлөргө төлөмдөрү боюнча 44 10,6 миң сом.Ошондой эле дебитордук карыз 3040,0миң сом.

 Майлуу-Суу шаарынын мэриясынын 2021-жылдын бюджетинин аткарылышы боюнча маалыматын карап чыгып, шаардык кеӊештин бюджет, каражат жана инвестицияларды тартуу боюнча туруктуу комиссиясынын 2020-жылдагы отурумдарынын протоколдорун негизинде такталган бюджетти жанадепутаттардын сунуштарын эске алып, шаардык Кеңештин VIIIчакырылышынын ХIIIкезектеги сессиясы

**ТОКТОМ КЫЛАТ:**

1. Шаардын 2020-жылдагы бюджетинин такталган планынын киреше бөлүгү 82 112,6миң сомго (Тиркеме №4 ) бекитилсин.
2. Шаардын 2020-жылдагы бюджетинин такталган планынын чыгаша бөлүгү боюнча 87 956,7 миң сомго (Тиркеме №3 ) бекитилсин.
3. Майлуу-Суу шаарынын 2020- жылга бюджетинин киреше бөлүгүн атайын каражат, максаттуу трансферттери, активдер жана милдеттемелери менен 80 350,8миң сом №1-тиркемеге ылайык, чыгаша бөлүгү 75 729,0 миң сомго аткарылышы № 1,2-тиркемеге ылайык бекитилсин.
4. 2020-жылдын Титулдук тизмесинин 10-пунктуна ылайык шаардагы ветеринардык участкасына үч фазалуу электр тогун киргизүүгө жана ага техникалык шарт алууга 58 185 сом акча каражатына жумуш аткарылгандыгы эске алынсын.
5. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
6. Бул токтомдун аткарылышын көзөмөлдөө шаардык кеңештин бюджет, каражат жана инвестицияларды тартуу боюнча туруктуу комиссиясына жүктөлсүн.

**Шаардык кеңештин төрагасы: Б.К.Барбиев**